
R E P U B L I K A   H R V A T S K A

VIROVITIČKO-PODRAVSKA ŽUPANIJA

                                 GRAD VIROVITICA

                                 GRADONAČELNIK


Na temelju članaka 40. Statuta Grada Virovitice (''Službeni vjesnik Grada Virovitice", br. 1/21,3/25), i čl. 23. Odluke o zakupu i kupoprodaji poslovnog prostora ("Službeni vjesnik Grada Virovitice, broj:2/14,10/14,2/19,13/20,6/23,14/23,10/24), dana 09. srpnja 2025. godine, gradonačelnik Grada Virovitice, donosi

JAVNI NATJEČAJ

za zakup poslovnog prostora

u zgradi u Ulici Matije Gupca 63
I. Predmet javnog natječaja jest davanje u zakup poslovnog prostora u naravi poslovne zgrade u Ulici Matije Gupca 63, sveukupne površine 234,00 m2, izgrađene na dijelu kč.br. 1532/1 sveukupno površine 4805 m2 upisane u zk.ul.br. 1834 k.o. Petrovac. 
II. Naprijed opisani poslovni prostor daje se u zakup u stanju u kakvom se nalazi, na vremenski rok od pet godina. Poslovni prostori koji su predmet zakupa u naravi su uredski prostori i kao takvi mogu se koristiti.
III. Pojedinačna početna cijena zakupa određuje se u mjesečnom iznosu sukladno odredbama Odluke o zakupu i kupoprodaji poslovnog prostora ("Službeni vjesnik Grada Virovitice, broj:2/14,10/14,2/19,13/20,6/23,14/23,10/24), koja se cijena uvećava za stopu  PDV-a.
IV. Pojedinačna početna cijena zakupa utvrđuje se prema komunalnoj zoni u kojoj se nalazi poslovni prostor kao i djelatnosti koja se u njemu obavlja. 
Poslovni prostori koji su predmet natječaja nalaze se u drugoj komunalnoj zoni Odluke o zakupu i kupoprodaji poslovnog prostora ("Službeni vjesnik Grada Virovitice, broj:2/14,10/14,2/19,13/20,6/23,14/23,10/24).
IV. Prednost prilikom ocjenjivanja ponuda imat će ponuditelj, koji ponudi veći iznos zakupnine.
V. Pisana ponuda mora sadržavati: Naziv odnosno osobno ime natjecatelja, naziv poslovnog prostora za koji se podnosi ponuda, ponuđeni iznos mjesečne zakupnine izražen u apsolutnom iznosu, a ne u postotku ili opisnom iznosu u odnosu na druge natjecatelje, opis djelatnosti koju će natjecatelj obavljati u poslovnom prostoru,
VI. Budući zakupnik dužan je dostaviti osiguranje plaćanja (zadužnicu) ugovorene zakupnine za jednu godinu zakupa.
VII.Uz pisanu ponudu natjecatelj je dužan dostaviti sljedeće: potvrdu o uplaćenoj jamčevini  u iznosu od 10% početne cijene zakupa, na broj IBAN HR31 2340 0091 8491 0000 1, model 68, 9016-OIB, original ili presliku dokaza o uplati propisane jamčevine, presliku osobne iskaznice ukoliko je natjecatelj fizička osoba, presliku akta o upisu pravne osobe u službeni registar nadležnog tijela, dokaz da natjecatelj nema duga prema Gradu Virovitici i trgovačkim društvima u većinskom vlasništvu Grada Virovitice po bilo kom osnovu,  BON 1 - za prethodno obračunsko razdoblje, dokaz se dostavlja u izvorniku ili ovjerenoj preslici, i ne smije biti stariji od 30 dana od dana objave natječaja, BON 2 (SOL 2) koji se odnosi na glavni račun ponuditelja. 
VIII.Rok za podnošenje ponuda je 8 dana od dana objave natječaja.
IX.Nepotpune i nepravodobne ponude neće se razmatrati,  

X.O odabiru najpovoljnije ponude ponuditelji će biti obaviješteni u roku od 8 dana od dana otvaranja ponuda,
XI. Ponude se podnose na adresu: Grad Virovitica, Trg kralja Zvonimira 1, s naznakom «za natječaj – zakup poslovnog prostora-u zgradi u Ulici Matije Gupca 63 "–ne otvarati«,
XII. Sve informacije  mogu se dobiti u Upravnom odijelu za financije i gospodarstvo Grada Virovitice, Trg kralja Zvonimira 1, tel. 033/721-981. 

XIII. Prostor koji je predmetom ovog natječaja može se razgledati svakim radnim danom od 08:00 do 14:00 sati.

KLASA:372-03/25-02/24
URBROJ:2189-01-02-02/2-25-3
U Virovitici,

    

  Gradonačelnik

                                                           
 
  Ivica Kirin, dipl.ing.

_____________________________________________________________________________________________________

G R A D    V I R O V I T I C A

Trg kralja Tomislava 6/2, 33000 Virovitica, Tel: 033/725-980 Fax: 033/722-522, web: www.virovitica.hr,  e-mail: grad@virovitica.hr

